Kallid kolleegid!

Paprika Tervisliku Turunduse Kooli prioriteediks on maksimaalse praktilise kasu tagamine. Selleks, et uued teadmised ei jääks teoreetilisele tasemele, vaid muutuksid reaalseteks oskusteks, peab inimese aju läbima teatud etappe, käed aga saama maksimaalselt praktikat.

Selleks, et lihtsustada koolitusprogrammide koostamist, oleme loonud teie jaoks TUNNI ÜLESEHITUSE STANDARDI.

Palun tutvuge sellega ning arvestage selle infoga koolituse ettevalmistamisel. Vajadusel oleme teie jaoks olemas ning tuleme kindlasti appi.

1. BACKWARD DESIGN ehk TAGURPIDI ÕPPEPROTSESSI DISAIN

See lihtne 3-sammuline mudel paneb paika koolituse planeerimise protsessi. Ning õige protsess näeb selline välja:

Samm 1 – Vasta küsimusele „Mis tulemusi (õpiväljundeid) peavad õppijad koolituse lõpuks saama?“

Samm 2 – Mõtle, kuidas saab mõõta ja kontrollida, kas tulemus on saadud või mitte?

Samm 3 – Koosta koolituse kava kasutades meetodeid, mis aitavad püstitatud eesmärke saavutada (vajadusel küsi abi meie käest)



1. 4C MUDEL

Antud mudel on töötatud välja neuropsühholoogi S.Bowman poolt. Selle järgi peab iga koolitus sisaldama endas järgmisi plokke:

C1 – Connentions (seosed) – õppijad loovad seoseid ja ühendusi, mida nad juba teavad või arvavad teadvat teema kohta, mida nad hakkavad õppima või soovivad õppida, üksteise ja koolitajaga

* Koolitus (teema) algab lühikese tegevusega, mis ühendab õppijaid teemaga (mida õppijad juba teavad, mida tahavad veel teada) ning üksteisega
* Sissejuhatus on piisavalt huvitav selleks, et haarata õppijate tähelepanu täielikult
* Sissejuhatavad tegevused aitavad õppijatel luua seoseid koolituse eesmärgi või tulemusega

C2 – Concepts (teooria) – õppijad tutvuvad erinevatel viisidel uue informatsiooniga: kuulates, vaadates, arutledes, kirjutades, reflekteerides, kujutledes, osaledes ja teisi õpetades

* Teema käsitlus on jaotatud 10-minuti pikkusteks mini-loenguteks
* Mini-loengute läbiviimiseks kasutan erinevaid visuaalseid abivahendeid, nt. graafikuid, pilte, lugusid, elulisi näiteid, erinevaid töölehti märkmete tegemiseks.
* Igale mini-loengule järgneb lühike reflekteriv tegevus, et hõlbustada õppijatel käsitletu meeldejätmist (nt erinevad kirjutamise, rääkimise, visualiseerimise ülesanded)

C3 – Concrete Practise (praktika) – õppijad aktiivselt praktiseerivad uuel infol põhinevaid oskusi või revideerivad, mida nad on õppinud

* Selleks, et õppijad saaksid väljendada seda, mida nad õppisid sisaldab koolitus erinevaid praktilisi tegevusi, mänge, diskussioone.
* Koolitustel, mille eesmärk on õpetada oskusi, on koolitusprogrammi planeeritud aega selleks, et õppijad saaksid uut oskust praktiseerida (kas isesesvalt, paarides või grupis)

C4 – Conclusion (kokkuvõte) – õppijad võtavad kokku, mida nad on õppinud, hindavad oma õpitulemusi ning koostavad plaani, kuidas nad kavatsevad õpitut hakata rakendama.

* Koolituse lõpuks on õppijatel võimalus koostada kokkuvõte kõige olulisemast, mida nad õppisid ning hinnata enda tulemusi.
* Koolituse lõpus koostavad õppijad tegevusplaani, milleks on kirjalik või suuline kirjeldus, kuidas nad plaanivad õpitut rakendama (nt „Minu arenguplaan“ või „Minu edasine tegevuskava“ vms)
* Koolituse lõpp sisaldab lühikest pidulikku tegevust, mis lõpetab koolituse osalejate jaoks positiivsete emotsioonide ning kõrge energiatasemega.

Seega tähtis on see, et meetodid muutuksid iga 10-15 min tagant (nt kui teete loengut, siis 10-15 min pärast tehke mingi arutelu või muu harjutuse), et te kaasaksite õppijaid ning et iga teema (tunni) lõpus õppijal oleks võimalik natuke reflekteerida ning mõelda, mida ma saan kaasa võtta ning kasutada.

1. BLOOMI TAKSONOOMIA

Nagu sai varem mainitud, meie jaoks on tähtis, et õppijad saaksid teadmisi vähemalt rakenduslikul ehk praktilisel tasemel. Võite sellega samuti koolitusprogrammi loomisel ning koolituse eesmärkide püstitamisel arvestada.

Seega, koolituse eesmärgid võiksid kõlada nii:

Koolituse tulemusena “õppija seadistab reklaami FB-s”, “loob veebilehti Wordpressis”, “kasutab persoonade mudelit oma klientide kirjeldamiseks” jne.



1. NATUKE ERINEVATEST ONLINE - MEETODITEST

Lisaks online-meetoditele on meil teada ka klassikalisi offline-meetodeid, mis aitavad teha Su koolitus põnevaks ning inimesi kaasata. Vajadusel küsi abi meie käest 😊



TUNNI ÜLESEHITUS

Seega võiks tunni osa näha nt selline välja.

Eesmärk: Õppijad kirjutavad müüvaid tekste AIDA mudeli järgi

C1 – seosed – müüvad tekstid meie elus, kus saab neid kasutada. Võrdle 2-3 erinevat teksti? Mis neist müüvad, mis aga mitte. (10 min)

C2 – teooria – AIDA mudeli komponendid. (10-15 min)

Vaata AIDA järgi koostatud tekst ja video ning näita, kus on siin tekstis / videos A, I, D, A (10-15 min)

C3 – praktika – kirjuta tekst AIDA mudeli järgi (10-15 min)

C4 – järeldused – kuidas Sa saad seda elus kasutada? Mida võiks veel juurde õppida, et veelgi paremaid tekste kirjutada? (5 min)